section_heading: Otkriće
paragraph_text: Dok je James Harrison iz Charmoutha, Zapadni Dorset, Engleska (rani sinemurij, prije 196,5-194 mil. god.) 1858. prekapao litice Black Vena (između Charmoutha i Lyme Regisa), vjerojatno u potrazi za sirovinama za manufakturu cementa, pronašao je nekoliko fosiliziranih kostiju udova. Poslao ih je profesoru Richardu Owenu pri Prirodoslovnom muzeju. Poslije je na istom mjestu otkriven i potpun skelet. Sir Richard Owen je 1859. dao naziv Scelidosaurusu; međutim, njegov potpun opis napravljen je tek 1863. godine. Na žalost, zajedno s ostacima Scelidosaurusa nalazili su se i ostaci jednog teropoda, što se nije doznalo do 1968. godine.Newman, B.H. (1968) The Jurassic dinosaur Scelidosaurus harrisoni, Owen. Palaeontology 11 (1), 40-3. Richard Lydekker je 1888. odabrao kosti koljenskog zgloba kao lektotip za rod Scelidosaurus.